

REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA TOVARNIK

POVJERENSTVO ZA DODJELU

JAVNIH PRIZNANJA

KLASA: 061-01/25-01/01

URBROJ: 2196-28-04-25-1

Tovarnik, 23. svibnja 2025.

Na temelju članka 11. stavka 2. i 3. Odluke o javnim priznanjima Općine Tovarnik (KLASA: 021-05/16-03/20, URBROJ: 2188/12-04-16-1) od 31. svibnja 2016. godine, Povjerenstvo za dodjelu javnih priznanja o b j a v lj u j e

**JAVNI POZIV ZA PODNOŠENJE PRIJEDLOGA ZA DODJELU JAVNIH**

**PRIZNANJA OPĆINE TOVARNIK U 2025. GODINI**

**OPĆE ODREDBE**

**I.**

Mještani Općine Tovarnik, domaće pravne osobe, vijećnici Općinskog vijeća Općine Tovarnik i Općinski načelnik Općine Tovarnik pozivaju se kao predlagatelji na dostavu prijedloga kandidata za dodjelu javnih priznanja Općine Tovarnik u 2025. godini.

Podnositelj prijedloga za dodjelu javnog priznanja ne može predložiti sam sebe za dodjelu javnog priznanja.

**II.**

Javna priznanja mogu se dodjeljivati mještanima Općine Tovarnik i drugim osobama, njihovim udrugama, ustanovama, trgovačkim društvima i drugim pravnim osobama za uspjehe u radu kojima pridonose razvitku i ugledu Općine Tovarnik.

Javna priznanja mogu se dodjeljivati i državljanima drugih država, drugim jedinicama lokalne samouprave, te njihovim tijelima.

**III.**

Javna priznanja Općine Tovarnik su:

* Počasni građanin Općine Tovarnik
* Nagrada Općine Tovarnik za životno djelo
* Nagrada Općine Tovarnik
* Zahvalnica Općine Tovarnik.

**JAVNA PRIZNANJA**

**Počasni građanin Općine Tovarnik**

**IV.**

Počasnim građaninom Općine Tovarnik mogu biti proglašeni državljani Republike Hrvatske ili strani državljani koji su osobito i izuzetno doprinijeli razvitku i ugledu Općine Tovarnik, Vukovarsko-srijemske županije i Republike Hrvatske u cijelosti.

Imenovanje počasnim građaninom znak je počasti i ne daje nikakva posebna prava.

**Nagrada za životno djelo**

**V.**

Nagrada za životno djelo je posebno javno priznanje koje se dodjeljuje građanima Općine Tovarnik kao i osobama iz drugih sredina, a koje su svojim radom i javnim djelovanjem u području gospodarstva, znanosti, obrazovanja, kulture, zaštite i unapređivanja čovjekovog okoliša, ljudskih prava, športa, tehničke kulture, zdravstva i drugih javnih djelatnosti osobito doprinijeli razvitku i ugledu Općine Tovarnik.

**Nagrada Općine Tovarnik**

**VI.**

Nagrada Općine Tovarnik dodjeljuje se mještanima Općine Tovarnik i drugim osobama koje rade na području Općine Tovarnik, skupinama građana, ustanovama, trgovačkim društvima, vjerskim zajednicama i drugim osobama za iznimne doprinose razvitku i ugledu Općine Tovarnik, a osobito za naročite uspjehe ostvarene u području gospodarstva, znanosti, obrazovanja, kulture, zaštite i unapređenja čovjekova okoliša, ljudskih prava, športa, tehničke kulture, zdravstva i drugih javnih djelatnosti.

**Zahvalnica Općine Tovarnik**

**VII.**

Zahvalnica Općine Tovarnik je javno priznanje fizičkoj osobi, udruzi, ustanovi, trgovačkom društvu i drugoj pravnoj osobi za postignuti jednokratni uspjeh, doprinos promidžbi Općine Tovarnik, za uspješnu suradnju, za pomoć Općini Tovarnik i druge osobite zasluge.

**KRITERIJI I POSTUPAK DODJELE JAVNIH PRIZNANJA**

**VIII.**

Kriteriji za dodjelu javnih priznanja su slijedeći:

1. za pojedince: da se radi o istaknutim pojedincima koji su svojim kontinuiranim i izuzetno značajnim znanstvenim, stručnim, umjetničkim, pedagoškim ili drugim javnim radom dali trajan doprinos i izuzetne rezultate trajne vrijednosti na unapređenju stanja i razvitka pojedinih područja, odnosno izuzetan doprinos međunarodnoj promidžbi ovog područja.
2. za pravne osobe: da su ostvarile izuzetne poslovne i druge rezultate trajne vrijednosti u ukupnom gospodarskom ili društvenom razvitku Općine Tovarnik, kao i doprinos međunarodnoj promidžbi i ugledu Općine Tovarnik i Republike Hrvatske.

**IX.**

Pisani prijedlog za dodjelu javnog priznanja mora sadržavati:

* ime i prezime, odnosno naziv podnositelja prijedloga, prebivalište ili sjedište podnositelja prijedloga,
* osobno ime ili naziv osobe na koju se prijedlog odnosi uz navođenje osnovnih podataka o osobi,
* naziv javnog priznanja i područje za koje se podnosi prijedlog,
* obrazloženje prijedloga odnosno postignuća i doprinosa radi kojih se predlaže dodjela javnog priznanja Općine Tovarnik.

Prijedlog za dodjelu javnog priznanja Općine Tovarnik podnosi se u pisanom obliku, u zatvorenoj omotnici s naznakom „Prijedlog za dodjelu javnih priznanja – ne otvarati“.

Obrasci na kojima se podnose prijedlozi s odgovarajućim obrazloženjem i dokumentacijom prema mjerilima i kriterijima utvrđenim Odlukom o javnim priznanjima Općine Tovarnik, mogu se preuzeti na službenoj web stranici Općine Tovarnik [www.opcina-tovarnik.hr](http://www.opcina-tovarnik.hr) ili osobno podići u Općini Tovarnik.

Prijedlozi se podnose poštom ili osobno u zatvorenoj omotnici Povjerenstvu za dodjelu javnih priznanja Općine Tovarnik

**do 23. lipnja 2025. godine**

**na adresu:**

**OPĆINA TOVARNIK**

**A.G. MATOŠA 2**

**32249 TOVARNIK**

**Povjerenstvo za dodjelu javnih priznanja**

**S naznakom „Prijava za dodjelu javnih priznanja – ne otvaraj“**

**ZAVRŠNE ODREDBE**

**X.**

Pravo podnošenja prijedloga za dodjelu javnih priznanja imaju mještani Općine Tovarnik, domaće pravne osobe, vijećnici Općinskog vijeća Općine Tovarnik i Načelnik Općine Tovarnik.

**XI.**

Nepravovremeni, nepotpuni te prijedlozi koji nisu podneseni u skladu s odredbama Odluke o javnim priznanjima Općine Tovarnik neće se razmatrati.

**XII.**

Osobni podaci kandidata i predlagatelja obradit će se isključivo u svrhu provedbe Javnog poziva za podnošenje prijedloga za dodjelu javnih priznanja Općine Tovarnik u 2025. godini sukladno Uredbi (EU) 2016/679.

**XIII.**

Izrazi koji se koriste u ovom Javnom pozivu, a koji imaju rodno značenje, bez obzira na to koriste li se u muškom ili ženskom rodu, obuhvaćaju, na jednak način, muški i ženski rod.

**XIV.**

Ovaj Javni poziv objavljuje se na interaktivnom kiosku Općine Tovarnik te na službenoj web stranici Općine Tovarnik.

|  |
| --- |
|  |

**POVJERENSTVO ZA DODJELU JAVNIH**

**PRIZNANJA OPĆINE TOVARNIK**